**ΑΝΑΚΟΙΝΩΣΗ ΓΙΑ ΠΡΟΣΛΗΨΕΙΣ ΑΝΑΠΛΗΡΩΤΩΝ ΠΑΡΑΛΛΗΛΗΣ ΣΤΗΡΙΞΗΣ**

Σε συνέχεια της από 25/8/2020 ανακοίνωσης του Υπουργείου Παιδείας που αφορά στην Α’ φάση προσλήψεων αναπληρωτών εκπαιδευτικών ΕΕΠ-ΕΒΠ **Παράλληλης Στήριξης**, παρακαλούνται οι αναπληρωτές εκπαιδευτικοί ΕΕΠ-ΕΒΠ που προσελήφθησαν στη Διεύθυνση Δευτεροβάθμιας Εκπαίδευσης Α’ Αθήνας για την παράλληλη στήριξη ΣΤΑ ΓΕΝΙΚΑ ΣΧΟΛΕΙΑ, να συμπληρώσουν και να στείλουν στο mail της Διεύθυνσης την Αίτηση-Δήλωση προτίμησης σχολείων μέχρι αύριο Παρασκευή και ώρα 11:00π.μ

Η ημερομηνία και η ώρα είναι καταληκτικές καθώς η υπηρεσία μας πρέπει να προχωρήσει στις τοποθετήσεις για την ομαλή λειτουργία των προσλήψεων.

Ενημερώνουμε ότι, οι αναπληρωτές θα πρέπει να αποστείλουν εγκαίρως τις δηλώσεις προτιμήσεων αλλιώς θα εξαιρεθούν από τη διαδικασία τοποθέτησης.

**Παρακαλούνται όσοι αναπληρωτές ΕΕΠ-ΕΒΠ δεν αποδεχτούν την πρόσληψη, να ενημερώσουν άμεσα με email τη ΔΔΕ Α’ ΑΘΗΝΑΣ.**

**Οι τοποθετήσεις θα ανακοινωθούν στην ιστοσελίδα της ΔΔΕ τη Δευτέρα 31/8/2020.**

Ευχαριστούμε για τη συνεργασία και ευχόμαστε καλή αρχή και καλό κουράγιο.

Με εκτίμηση

Από το γραφείο Αναπληρωτών της ΔΔΕ Α’ Αθήνας